CELEX: 31990R3941
Language: hr
Date: 1990-12-19 00:00:00
Title: : Uredba Vijeća (EEZ) br. 3941/90 od 19. prosinca 1990. o sklapanju Sporazuma između Europske ekonomske zajednice i Ujedinjene Republike Tanzanije o ribolovu u obalnim vodama Ujedinjene Republike Tanzanije

04/Sv. 008
            
            
               HR
            
            
               Službeni list Europske unije
            
            
               67
            
         31990R3941
   
               L 379/24
            
            
               SLUŽBENI LIST EUROPSKE UNIJE
            
            
               19.12.1990.
            
         UREDBA VIJEĆA (EEZ) br. 3941/90
   od 19. prosinca 1990.
   o sklapanju Sporazuma između Europske ekonomske zajednice i Ujedinjene Republike Tanzanije o ribolovu u obalnim vodama Ujedinjene Republike Tanzanije
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da su Zajednica i Ujedinjena Republika Tanzanija pregovarale i parafirale Sporazum o ribolovu, koji predviđa ribolovne mogućnosti za ribare Zajednice u vodama nad kojima Tanzanija ima suverenost ili nadležnost;
   budući da je u interesu Zajednice da odobri ovaj Sporazum,
   DONIJELO JE OVU UREDBU:
   Članak 1.
   Ovime se u ime Zajednice odobrava Sporazum između Europske ekonomske zajednice i Ujedinjene Republike Tanzanije o ribolovu u obalnim vodama Tanzanije.
   Tekst Sporazuma priložen je ovoj Uredbi.
   Članak 2.
   Ovime se ovlašćuje predsjednik Vijeća da odredi osobe ovlaštene za potpisivanje Sporazuma kako bi isti bio obvezujući za Zajednicu.
   Članak 3.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu, 19. prosinca 1990.
      
         
            Za Vijeće
         
         
            Predsjednik
         
         C. VIZZINI
      
   
   
      (1)  Mišljenje izneseno 14. prosinca 1990. (još nije objavljeno u Službenom listu).